Taswiɛt, almi ata ṭṭbel la yekkat, ccambiṭ la yettberriḥ akken i t-iweṣṣa ṣṣeltan. Sakin ddunit temherwal : win isetten yeǧǧa-d lmakla-s win mecɣulen yeǧǧa-d cɣel-is, win yellan di syada yuzzel-d, lḥasun s umeqqran, s umectuh s umuḍin, s uneɛyabu, akken ma yella … lewtem yegrareb-d neɣ yuli-d, yegguggi-d ɣur ṣṣeltan… -S laɛqalu ! s laɛqalu ! yiwen yiwen ! ur ken yetteffeɣ ara leɛqel ! Ad teɛeddim irkel, ur ttaggadu !...